Ponedeljek, 11. 5. 2020

Glasbena umetnost

Pozdravljen/a,

Veš kdo je bil šuštar?

Šuštar so včasih rekli čevljarju.

Danes boš poslušal/a ljudsko pesem Šuštarska:

<https://www.lilibi.si/solska-ulica/glasbena-umetnost/pesmice-1>

Pesem je zelo stara, zato so tudi besede takšne, ki jih skoraj več ne uporabljamo.

Besedilo pravi: »Vleci vleci dreto pa kunco zabij.«

V starih časih so čevljarji čevlje izdelovali ročno.

Predstavljaj si, kako je čevljar/šuštar vlekel niti, šival čevlje in zabijal žebljičke v podplate.

Poznamo pa tudi ples, ki se imenuje Šuštarpolka.

Povabi člana družine na ples, tako gre:

Postavita se drug proti drugemu in poklekneta ne desno koleno. Na levo koleno nasloniš pest, z desno roko ob melodiji »šivaš in zabijaš«. Ko slišiš samo glasbo se s soplesalcem ali soplesalko primeta za pas in ramena in zaplešeta »polko« (se zavrtita).

Poglej si še ples otroške folklorne skupine, na posnetku boš videl/a tudi šuštarpolko.

<https://www.youtube.com/watch?v=Q0KgYclCA9I>

Lep pozdrav,

učiteljici